text: [{"text_idx": "#000000", "text": "Bibi na kauwai e kau cake tiko mai me baleta na taqomaki ni lewenivanua e Suva ena veibogi."}, {"text_idx": "#000002", "text": "Bibi na kauwai e kau cake tiko mai me baleta nodra taqomakai na lewenivanua era dau gole ena veivaleni danisi eso se ra dau cawiri voliga ena loma ni tauni levu e Suva, oqo ni oti na kena saravi edua na yaloyalo ni vei buturaki ka yaco mai na Victoria Parade ena vula sa oti."}, {"text_idx": "#000003", "text": "Na i yaloyalo ka cawairi taki oqo, e laurai ni dua e davo tu e gaunisala, tautuba kei Traps Bar ka sega tu ni vakilai koya, ia e dua tale qai laurai ni vakatabaka tiko na nona taga."}, {"text_idx": "#000004", "text": "Ena yaloyalo vata tikoga oya, dua nai wasewase ni tabagone e laurai ni ra buturaka tale tikoga edua na tabagone."}, {"text_idx": "#000005", "text": "Keitou sa kauta cake na leqa vei ratou na tabana ni ovisa ka vakaraitaka na veika e yaco, ka vakadeitaka na kauwai me kua ni vakayacori tale na veika vaka oqo, ka vakabibitaki na nodra Taqomaki na lewenivanua ena veibogi."}, {"text_idx": "#000006", "text": "Keitou vakataroga me baleta na CCTV camera ka ra sema tu ena noda vei tauni ki vei ratou na Tabana ni ovisa e Totogo, ke rawa ni laurai kina o ira na vakaitavi ena yaloyalo ka cawiri tiko."}, {"text_idx": "#000007", "text": "Sega ni dua na rivote e tauri rawa vei ratou na ovisa me baleta na leqa oqo."}, {"text_idx": "#000008", "text": "Vakaraitaka na Police Chief Operations Officer, ACP Abdul Khan ni ratou a sega ni qiriti yani ena vuku veika e mai yaco, ia e tiko na timi ka qarava vakatabakidua na vei leqa vaka oqo."}, {"text_idx": "#000009", "text": "Tomana o Khan ka tukuna ni leqa vaka oqo ena sega ni tauri vaka mamada, ia kevaka e dua na rivote e tauri rawa, e ratou na cakacaka matua sara kina, ia ke so era oka era sa na tauri vaka lawa ."}, {"text_idx": "#000014", "text": "Mate e 14 ena kama ni vale ni danisi mai Thailand."}]